
EEG-alapú figyelemmonitorozás

Kulcsszavak: EEG; jelfeldolgozás; méréstechnika
A dolgozat témája az EEG eszközök tervezése és alkalmazása a monoton, fárasztó feladatok közben fellépő bágyultság észlelésére és jelzésére. A projekt célja, hogy bemutassa a BCI és EEG rendszerek tervezési elveit, és összehasonlítsa a különböző jelfeldolgozási eljárásokat, melyek egy költséghatékony beágyazott rendszerben alkalmazhatóak. Az alfejezetekben a figyelemmonitorozó rendszerek alkalmazásáról, és azok megoldásairól lesz szó, különös figyelmet fordítva a gépjárművek utasfülkéjére és az otthoni munkakörnyezetekre. A dolgozat kitér az alvásmegvonás hatásaira is, különösen gépjárművezetők esetében és, hogy ez méréstechnikai szempontból miként jelenik meg. Az EEG alapú figyelemfigyelés nemcsak az autóiparban, hanem a mentális teljesítmény javítása céljából, például az akadémiai környezetekben is hasznos lehet. A BCI rendszerek számára hasznos jeleknek különböző jellemzőkinyerési és feldolgozási, osztályozási lépéseken kell átesnie: digitális szűrés, osztályozás, statisztikai módszerek.



